Anastasia Nichita

**Anastasia Nichita** (1999-yil 19-fevralda tugʻilgan) – moldovalik erkin kurashchi. 2022-yilda Serbiyaning Belgrad shahrida oʻtkazilgan kurash boʻyicha jahon chempionatida 59 kilogramm vazn toifasida oltin medalni qoʻlga kiritgan. Kurash boʻyicha Yevropa chempionatida 59&nbsp;kg vazn toifasida uch karra oltin medal sohibasi. Nichita, shuningdek, 2020-yili Yaponiyaning Tokio shahrida boʻlib oʻtgan yozgi Olimpiada oʻyinlarida Moldova terma jamoasi sharafini himoya qilgan.

## Faoliyati
Turkiyaning Istanbul shahrida boʻlib oʻtgan 23 yoshgacha boʻlganlar oʻrtasidagi kurash boʻyicha 2018-yilgi Yevropa chempionatida Nichita ayollar oʻrtasida 59&nbsp;kg vazn toifasida kumush medalni va 2019-yilda Vengriya poytaxti Budapesht shahrida boʻlib oʻtgan 23 yoshgacha boʻlgan kurash boʻyicha jahon chempionatida ayollar oʻrtasida 59 kg gacha boʻlgan vazn toifasida kumush medalni qoʻlga kiritgan. Finalda yaponiyalik Yumeka Tanabega yutqazgan.

2019-yilda Ruminiya poytaxti Buxarestda oʻtkazilgan kurash boʻyicha Yevropa chempionatida Nichita ayollar oʻrtasida 57&nbsp;kg vazn toifasida bronza medallaridan birini, oʻsha yili Belarusning Minsk shahrida boʻlib oʻtgan 2019-yilgi Yevropa oʻyinlarida ayollar oʻrtasida 57&nbsp;kg vazn toifasida bronza medalini qoʻlga kiritgan. Bronza medali uchun bahsda norvegiyalik Grace Bullenni magʻlub etgan. 2020-yilda Italiyaning Rimda boʻlib oʻtgan kurash boʻyicha Yevropa chempionatida Nichita ayollar oʻrtasida 59&nbsp;kg vazn toifasida oltin medal sohibasi boʻlgan. Finalda bolgariyalik Bilyana Dudovani magʻlub etgan. Serbiya poytaxti Belgrad shahrida boʻlib oʻtgan yakka kurash boʻyicha jahon kubogida ham Nichita ayollar oʻrtasida 57&nbsp;kg vazn toifasida oltin medalni qoʻlga kiritgan.

2021-yilda Polshaning Varshava shahrida boʻlib oʻtgan kurash boʻyicha Yevropa chempionatida Nichita 59&nbsp;kg vazn toifasida bronza medallaridan birini, Shimoliy Makedoniyaning Skopye shahrida boʻlib oʻtgan 2021-yilda kurash boʻyicha U23 Yevropa chempionatida oltin medalni qoʻlga kiritgan.

Nichita 2020-yilda Yaponiyaning Tokio shahrida boʻlib oʻtgan yozgi Olimpiya oʻyinlarida Moldova terma jamoasini himoya qilgan. Ayollar oʻrtasidagi 57 kilogramm vazn toifasida ishtirok etgan va birinchi uchrashuvini nigeriyalik Odunayo Adekuoroyega qarshi oʻtkazib, keyingi uchrashuvda bronza medali sohibasi bolgariyalik Evelina Nikolovaga qarshi kurashga chiqqan. Serbiyaning Belgrad shahrida boʻlib oʻtgan 2021-yilda kurash boʻyicha 23 yoshgacha boʻlgan oʻsmirlar oʻrtasidagi jahon chempionatida ayollar oʻrtasida 59&nbsp;kg vazn toifasida ishtirok etgan.

2022-yil fevral oyida Turkiyaning Istanbul shahrida boʻlib oʻtgan Yasar Dogu turnirida Nichita ayollar oʻrtasida 59&nbsp;kg vazn toifasida oltin medalni qoʻlga kiritgan. 2022-yil mart oyida Bolgariyaning Plovdiv shahrida boʻlib oʻtgan 23 yoshgacha boʻlgan kurash boʻyicha Yevropa chempionatida ayollar oʻrtasida 59&nbsp;kg vazn toifasida oltin medalni qoʻlga kiritadi. Oʻsha oyda Nichita Vengriyaning Budapesht shahrida oʻtkazilgan kurash boʻyicha Yevropa chempionatida 59&nbsp;kg vazn toifasida oltin medalni qoʻlga kiritgan. Finalda polshalik Jowita Wrzesieńni magʻlub etgan.

Nichita Serbiyaning Belgrad shahrida 2022-yilda oʻtkazilgan kurash boʻyicha jahon chempionatida 59&nbsp;kg vazn toifasida oltin medalni qoʻlga kiritgan. Oltin medal uchun bahsda norvegiyalik Greace Bullenni magʻlub etgan.

Nichita Xorvatiyaning Zagreb shahrida boʻlib oʻtgan 2023 Grand Prix Zagreb Open turnirida ayollar oʻrtasida 59&nbsp;kg vazn toifasida oltin medalni qoʻlga kiritgan. Misrning Iskandariya shahrida boʻlib oʻtgan 2023-yilda Ibrohim Mustafo nomidagi turnirda kumush medalni, Nichita 2023-yilda Xorvatiyaning Zagreb shahrida oʻtkazilgan kurash boʻyicha Yevropa chempionatida ayollar oʻrtasida 59&nbsp;kg vazn toifasida oltin medalni qoʻlga kiritgan. Oltin medal uchun kechgan bahsda ukrainalik Yuliya Tkachni yurish usulida magʻlub etgan.

Ruminiyaning Buxarest shahrida boʻlib oʻtgan 2024-yilda kurash boʻyicha Yevropa chempionatida ayollar oʻrtasida 59&nbsp;kg vazn toifasida ishtirok etgan.

## Yutuqlari

## Manbalar